ΓΡΑΠΤΗ ΕΡΩΤΗΣΗ E-0841/00

υποβολή: Ioannis Marnos (PPE-DE) προς την Επιτροπή

(21 Μαρτίου 2000)

Θέμα: Κοινοτική Νομοθεσία για την Εσωτερική Αγορά και ενσωμάτωσή της

Η Ευρωπαϊκή Επιτροπή έχει πολύ σωστά επισημάνει ότι η ενσωμάτωση των κανόνων που αφορούν την Εσωτερική Αγορά στη νομοθεσία των κρατών μελών αποτελεί αποφασιστικό παράγοντα για τη σωστή λειτουργία της κοινής αγοράς.

Θα ήθελα να πληροφορηθώ από την Ευρωπαϊκή Επιτροπή ποιά θεωρεί ως τα κύρια εμπόδια για την απρόσκοπτη λειτουργία της εσωτερικής αγοράς και στα 15 κράτη μέλη, ποιό είναι το κύριο πρόβλημα που της έχει αναφερθεί ότι αντιμετωπίζουν οι επιχειρήσεις της Ένωσης, ανπάρχει συμπληρωματικό κόστος γι' αυτές ή δυσχέρειες διάθεσης από τη μη συμβατότητα των Κοινοτικών προϊόντων καιπηρεσιών με τις ισχύουσες τυχόν διαφορετικές κάθε φορά εθνικές προδιαγραφές, καθώς και σε ποιό σημείο βρίσκεται η Ελλάδα αναφορικά με τη μεταφορά της κοινοτικής νομοθεσίας για την εσωτερική αγορά στο εθνικό της δίκαιο σε σύγκριση και με τις άλλες χώρες της Ευρωπαϊκής Ένωσης.

Απάντηση του κ. Bolkestein εξ ονόματος της Επιτροπής

(17 Απριλίου 2000)

Κατά τα τελευταία 15 έτη επιτεύχθηκε τρομακτική πρόοδος όσον αφορά την άρση των φραγμών που παρεμπόδιζαν την ελεύθερη κυκλοφορία αγαθών,πηρεσιών, κεφαλαίων και προσώπων στην εσωτερική αγορά. Αυτό επιβεβαιώνεται από την επιχειρηματική έρευνα η οποία πραγματοποιήθηκε στο Σεπτέμβριο 1999 σε 4000 επιχειρήσεις, και η οποία δημοσιεύθηκε στον πίνακα επιδόσεων της ενιαίας αγοράς(1).

Η πλειοψηφία των ερωτηθέντων αντιλήφθηκε κάποια μείωση των φραγμών στις επιχειρηματικές συναλλαγές που πραγματοποιούνται σε άλλα κράτη μέλη. Στην ερώτηση, πως εξελίχθηκαν τα εμπόδια στην εσωτερική αγορά, κατά τα δύο τελευταία έτη; σημειώθηκαν οι εξής απαντήσεις:

>ΚΤΜ ΟΠΝΒΧΒ>

Κατά τη γνώμη της Επιτροπής, είναι δύσκολο να μειωθούν τα προβλήματα που απομένουν σε ένα κύριο πρόβλημα. Αν και οι επιχειρήσεις εξακολουθούν να έχουν μεγάλη εμπιστοσύνη στην εσωτερική αγορά, θεωρούν ότι εξακολουθούν ναπάρχουν αρκετά ακόμη προβλήματα.

Το αξιότιμο μέλος του Κοινοβουλίου μπορεί να βρει στον παρακάτω πίνακα τα συχνότερα εμπόδια στην εσωτερική αγορά που αναφέρονται στην επιχειρηματική έρευνα:

>ΚΤΜ ΟΠΝΒΧΒ>

Εφ'όσον είναι σε ισχύ πλέον οι περισσότεροι από τους κανόνες για την εσωτερική αγορά, η προσοχή πρέπει να επικεντρωθεί στο γεγονός ότι πρέπει να εξασφαλιστεί τόσο η βέλτιστη λειτουργία των ενλόγω κανόνων, όσο και η προσαρμογή τους ώστε να λαμβάνονταιπόψη οι νέες εξελίξεις της αγοράς και της τεχνολογίας. Αυτό προκύπτει κατά τρόπο έντονο από την ανακοίνωση που ενέκρινε η Επιτροπή στις 24 Νοεμβρίου 1999 με την οποία καθορίζεται μια νέα στρατηγική για την εσωτερική αγορά κατά τα επόμενα πέντε έτη(2). Στα πλαίσια της ενλόγω στρατηγικής θεσπίζεται ένας ετήσιος κύκλος αξιολόγησης και καθορισμού προτεραιοτήτων, όπου θα λαμβάνεταιπόψη τόσο η πραγματική λειτουργία των αγορών προϊόντων και κεφαλαίων, όσο και οι πληροφορίες που θα λαμβάνονται από τους πολίτες και από τις επιχειρήσεις σχετικά με τις εμπειρίες τους με την εσωτερική αγορά.

Η σχετική θέση της Ελλάδας όσον αφορά τη μεταφορά των σχετικών με την εσωτερική αγορά διατάξεων σε εθνικό επίπεδο επιδεινώθηκε κατά τα δύο τελευταία έτη. Σύμφωνα με τις στατιστικές του πίνακα επιδόσεων του Δεκεμβρίου 1999, 90 οδηγίες που έπρεπε να εφαρμοστούν από την Ελλάδα μέχρι τις 15 Νοεμβρίου 1999 δεν είχαν μεταφερθεί σε εθνικό επίπεδο, σε σύγκριση με 19 οδηγίες που καθυστερούσαν στην περίπτωση της Δανίας, το κράτος μέλος με τις καλύτερες επιδόσεις, και σε σύγκριση με ένα μέσο όρο 52 οδηγιών αν ληφθούνπόψη όλα τα κράτη μέλη μαζί.

(1) SEC(1999)2043.

(2) COM(1999)624 τελικό.